**NOTĂ INFORMATIVĂ**

**la proiectul de Ordin cu privire la aprobarea Regulamentului privind stingerea datoriei vamale, a majorărilor de întârziere (penalităţilor) şi sancţiunilor materiale prin compensare**

|  |
| --- |
| **1. Denumirea autorului şi, după caz, a participanților la elaborarea proiectului**  |
| Proiectul de ordin cu privire la aprobarea Regulamentului privind stingerea datoriei vamale, a majorărilor de întârziere (penalităţilor) şi sancţiunilor materiale prin compensare, a fost elaborat de Ministerul Finanțelor. |
| **2.** **Condițiile ce au impus elaborarea proiectului de act normativ și finalitățile urmărite**  |
| Elaborarea proiectului respectiv este argumentat de necesitatea dezvoltării cadrului normativ secundar pentru punerea în aplicare a Codului vamal al Republicii Moldova nr. 95/2021.Elaborareaprezentului Ordin a fost condiţionat de necesitatea stabilirii unui cadru normativ unic, care ar reglementa în mod detaliat procedura de stingere prin compensare a datoriei vamale, a majorărilor de întârziere (penalităţilor) şi sancţiunilor materiale. Acest proiect de Ordin a fost elaborat în vederea executării art.125 alin.(21)[Cod vamal](TEXT%3DLPLP200007201149) nr.95/2021, care prevede faptul că stingerea datoriei vamale, a majorărilor de întârziere (penalităţilor) şi sancţiunilor materiale prin compensare se efectuează din iniţiativa Serviciului Vamal (fără acordul debitorului), prin trecerea în contul datoriei a sumelor plătite în plus, înregistrate la contul drepturilor de import sau export, a majorărilor de întârziere (penalităţilor) şi sancţiunilor materiale respectiv ori la contul de garanție. Modul şi procedura de stingere prin compensare se stabilesc de Ministerul Finanţelor.Aprobarea Regulamentului în cauză va condiționa corectitudinea efectuării înscrierilor în fișa de evidență a persoanei, reducerea restanțelor neîntemeiate și excluderea calculării nefondate a majorărilor de întârziere (penalităţilor).  |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**  |
| Proiectul de ordin nu are drept scop armonizarea legislației naționale cu legislația Uniunii Europene. |
| **4.** **Principalele prevederi ale proiectului şi evidențierea elementelor noi**  |
| Prevederile de bază sunt:* Aprobarea procedurii de stingere a datoriei vamale, a majorărilor de întârziere (penalităţilor) şi sancţiunilor materiale, vizând în special: modalitatea de depunere a cererii pentru efecuarea stingerii prin compensare, cine poate să depună cererea, documentele ce necesită a fi atașate la cerere, forma și conținutul cererii;
* Aprobarea formularului Deciziei privind stingerea datoriei prin compensare;
* Aprobarea procedurii de întocmire a documentelor de plată și remiterea spre executare Direcției Trezoreriei de Stat a Ministerului Finanțelor;

În conformitate cu prevederile art.266 alin.(1) [Cod fiscal](file:///C%3A%5CUsers%5CASUS%5CDesktop%5CTEXT%3DLPLP199704241163), cererea de compensare a sumelor plătite în plus în contul datoriei vamale, a majorărilor de întârziere (penalităţilor) şi sancţiunilor materiale poate fi depusă de persoană în termen de 6 ani din data efectuării și/sau apariției lor. |
| **5.** **Fundamentarea economico-financiară**  |
| Proiectul nu prevede instituirea sau reorganizarea instituțională în autoritățile existente. Implementarea proiectului de ordin în cauză nu necesită resurse financiare bugetare.  |
| **6.** **Modul de încorporare a actului în cadrul normativ în vigoare**  |
| Este necesar de abrogat Ordinul Ministerului Finanțelor nr. 56-O/2018 cu privire la aprobarea Regulamentului privind stingerea obligaţiei vamale prin compensare.  |
| **7.** **Avizarea și consultarea publică a proiectului**  |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului a fost plasat pe pagina oficială a Serviciului Vamal, la compartimentul Transparența decizională/Consultări publice. Totodată proiectul de ordin va fi remis spre avizare către instituțiile interesate.  |
| **8.** **Constatările expertizei anticorupție**  |
| Nu este necesar |
| **9.** **Constatările expertizei de compatibilitate**  |
| Nu este necesar |
| **10.** **Constatările expertizei juridice**  |
| Proiectul de ordin va fi remis Ministerului Justiției pentru avizare și expertizare |
| **11.** **Constatările altor expertize**. |
| Nu este necesar |
| **Director Igor TALMAZAN** |